Κατηγορίες+υπολογιστικών+συστημάτων

Κατηγορίες υπολογιστικών συστημάτων
====Υπολογιστικό σύστημα λέγεται μια πλήρης υπολογιστική συσκευή, συμπεριλαμβανομένου του υλικού και του λογισμικού της. Ο όρος μπορεί να αναφέρεται σε υπερυπολογιστή, σε μικροϋπολογιστή, σε οικιακό υπολογιστή, σε κινητή συσκευή κλπ. Τα υπολογιστικά συστήματα διακρίνονται σε κατηγορίες ανάλογα με τις δυνατότητες και τις διαστάσεις τους. Η πρώτη κατηγορία είναι οι μικροϋπολογιστές, οι οποίοι έχουν αποκτήσει πολύ μεγάλες δυνατότητες και εξυπηρετούν άριστα τις καθημερινές ανάγκες του μέσου χρήστη αλλά δεν είναι σε θέση να εξυπηρετήσουν τις ανάγκες μεγάλων οργανισμών όπως είναι οι τράπεζες και τα ερευνητικά κέντρα. Η δεύτερη κατηγορία είναι τα μεγάλα συστήματα, τα οποία χρησιμοποιούνται για την επεξεργασία μεγάλου όγκου δεδομένων. Αυτά τα συστήματα διαθέτουν ειδικές προδιαγραφές ως προς την κατασκευή του υλικού τους και την παραγωγή του λογισμικού που τα υποστηρίζει, αλλά και τις ειδικές απαιτήσεις για την εγκατάσταση και την λειτουργία τους.==== ====﻿Οι δυνατότητες ενός υπολογιστικού συστήματος καθορίζονται από την ταχύτητα επεξεργασίας, από την χωρητικότητα της μνήμης και από το πλήθος των μονάδων εισόδου - εξόδου.====

==== ﻿Τα μέγαλα, σε σχέση με τους μικρουπολογιστές, συστήματα διακρίνονται σε τρεις κατηγορίες : στους Υπερυπολογιστές, στους Μεγάλους υπολογιστές και στους Μεσαίους υπολογιστές. ====

**﻿****Ιεραρχική οργάνωση των υπολογιστικών συστημάτων**

Η πολυπλοκότητα των υπολογιστικών συστημάτων οφείλεται στο ότι αποτελούνται από πολλά μέρη, τα οποία αλληλεπιδρούν δυναμικά μεταξύ τους.
====Η **ιεραρχική οργάνωση** των υπολογιστικών συστημάτων είναι απαραίτητη ώστε να ιεραρχηθούν και να γίνει πιο εύκολη η κατανόηση τους. Τα τμήματα κάθε υπολογιστικού συστήματος κατανέμονται σε οργανωτικά επίπεδα. Η λειτουργία κάθε επιπέδου στηρίζεται στην λειτουργία των χαμηλότερων επιπέδων, και με την σειρά του κάθε επίπεδο βοηθά στην λειτουργία των ανώτερων επιπέδων.====

**Ιστορική εξέλιξη των υπολογιστικών συστημάτων** ====Τις θεωρητικές βάσεις των υπολογιστών έθεσε πρώτος ο μαθηματικός J. Von Neumann (1945). Προς τιμή του, μία μεγάλη κατηγορία υπολογιστών ονομάζονται υπολογιστές τύπου Von Neumann και η λειτουργία τους στηρίζεται στις έννοιες του αποθηκευμένου προγράμματος (stored program) και του μετρητή προγράμματος (program counter). Τις έννοιες αυτές είχε εμπνευστεί πρώτος ο Charles Babbage τον περασμένο αιώνα. Οι γενιές των υπολογιστικών συστημάτων είναι πέντε, ξεκινώντας από τους πρώτους πειραματικούς υπολογιστές μέχρι τις μέρες μας:====
 * ====Συστήματα πρώτης γενιάς====
 * ====Συστήματα δεύτερης γενιάς====
 * ====Συστήματα τρίτης γενιάς====
 * ====Συστήματα τέταρτης γενιάς====
 * ====Συστήματα πέμπτης γενιάς====

**__Δίκτυα Υπολογιστικών Συστημάτων__**
====Από τα πρώτα στάδια της εξέλιξης των υπολογιστικών συστημάτων μέχρι σήμερα επινοήθηκαν διάφοροι τρόποι, προκειμένου να επιτευχθεί αυξημένη υπολογιστική ισχύς. Αρχικά χρησιμοποιήθηκε το μοντέλο του ενός ισχυρού υπολογιστή με πολλά τερματικά, μέσω των οποίων οι χρήστες θα μπορούσαν να χρησιμοποιήσουν τους πόρους του. Ακολούθησε ένα διαφορετικό μοντέλο, αυτό της δικτύωσης, στο οποίο έχουμε αυτόνομους και διασυνδεδεμένους υπολογιστές και περιφερειακά με δυνατότητα αφενός ανταλλαγής δεδομένων, αφετέρου διάθεσης και χρήσης των πόρων, δηλαδή του εξοπλισμού, των προγραμμάτων και των δεδομένων. Με αυτόν τον τρόπο, ο κάθε χρήστης δικτύου μπορεί να έχει προσπέλαση στο υλικό άλλου υπολογιστή, όπως στο σκληρό ή οπτικό δίσκο και να αντλεί πληροφορίες ή να εκτελεί προγράμματα που βρίσκονται εκεί, να τυπώνει σε εκτυπωτή του δικτύου και γενικά να έχει στη διάθεση του μέσα, υλικό και λογισμικό που δε διαθέτει ο ίδιος.====

Όροι:
Υπερυπολογιστής Κεντρικός υπολογιστής Προσωπικός υπολογιστής Διάδρομοι Υπολογιστικών Συστημάτων Λειτουργικά Συστήματα Είδη Υπολογιστικών Συστημάτων λογισμικό ταχύτητα επεξεργασίας κύρια μνήμη περιφερειακές μονάδες μεγάλοι υπολογιστές μεσαίοι υπολογιστές δικτύωση συστήματα ανάπτυξης συστήματα παρουσίασης πολυμέσων Σύστημα μικρουπολογιστής Συστήματα Πρώτης Γενιάς Συστήματα Δεύτερης Γενιάς Συστήματα Τρίτης Γενιάς Συστήματα Τέταρτης Γενιάς Συστήματα Πέμπτης Γενιάς Μονάδα κινητής υποδιαστολής

Παραπομπές:
"//Εφαρμογές Πληρφορικής Υπολογιστών Α', Β΄/ Γ' Ενιαίου Λυκείου"// //"Τεχνολογία Υπολογιστικών Συστημάτων & Λειτουργικά Συστήματα. Τάξη Γ΄ Ενιαίου Λυκείου"// [] []

τη θεματική ενότητα **Κατηγορίες υπολογιστικών συστημάτων**, επιμελούνται οι: